**VII. osnovna škola Varaždin**

26. rujna 2017.

**OBAVIJEST ZA RODITELJE**

Poštovani roditelji,

temeljem informacija dobivenih na sastanku ravnatelja s osnivačem Gradom Varaždinom dana 25. rujna 2017. godine, obavještavamo Vas da će Grad Varaždin kao nositelj te Škola kao partner provesti proceduru prijave na Otvoreni poziv na dostavu projektnih prijedloga „Ostvarivanje školske prehrane za djecu u riziku od siromaštva (školska godina 2017. 2018.) u okviru Fonda europske pomoći za najpotrebnije (FEAD).

Prema prijedlogu za Odluku Školskog odbora

„..Pravo ostvaruje obitelj u kojoj živi dijete i ima prosječni, mjesečni prihod ostvaren u razdoblju od **1. siječnja 2017. godine do 31. kolovoza 2017**. godine po članu zajedničkog kućanstva u iznosu **do 2.000,00 kn** (dvijetisuće kuna i nula lipa); (ukoliko četveročlana obitelj ima prihod od 1.1. do 31.8.2017. godine ispod 8.000,00 kuna mjesečno – ima pravo predati zahtjev).

MOLIMO DA SE RODITELJI KOJI SMATRAJU DA SE NALAZE UNUTAR KRITERIJA ZA OSTVARIVANJE PRAVA NA BESPLATNU PREHRANU ZA SVOJE DIJETE (DJECU) JAVE U TAJNIŠTVO ŠKOLE RADI DETALJNJIJIH INFORMACIJA I PREUZIMANJA OBRAZACA ZA PRIJAVU **NAJKASNIJE DO PETKA 29. RUJNA 2017. GODINE.** Napomena: Roditelji potrebne obrasce mogu dobiti i na način da se učenik javi razrednici/ku da su mu obrasci potrebni pa će ih dijete dobiti u školi i predati roditelju.

Važno!

Rok za predaju kompletirane dokumentacije u tajništvo škole je **srijeda 4. listopada 2017. godine,** u protivnom se prijave neće razmatrati.

Nadamo se da smo Vam skraćenom verzijom obavijesti koju je zaprimila škola olakšali prijavu.

Uprava škole

MOLIMO POTPIŠITE OBRAZAC I VRATITE GA U ŠKOLU (SAMO DONJI DIO, PREREŽITE PO CRTI).

Potpisom ovjeravam da sam obaviješten/a o provedbi projekta „Osiguravanje školske prehrane za djecu u riziku od siromaštva (školska godina 2017./2018.).

Učenik/ca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Razred:\_\_\_\_\_\_\_\_\_\_\_

Roditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_. rujna 2017.